stanford-oval/wikipedia huggingface dataset:
Myocoptidae

| Myocoptidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: เชลิเซอราตา Chelicerata
ชั้น:: แมง Arachnida
ชั้นย่อย:: Acari Acari
อันดับ:: Sarcoptiformes Sarcoptiformes
วงศ์:: Myocoptidae Myocoptidae
สปีชีส์:: Myocoptidae
ชื่อทวินาม
Myocoptidae 

Myocoptidae เป็นสกุลของ Mite ที่อยู่ในวงศ์ Sarcoptiformes.
สปีชีส์ในสกุล ได้แก่:
Apocalypsis Bochkov, 2010
Criniscansor Poppe, 1889
Dromiciocoptes Fain, 1970
Dromicioptes Fain, 1970
Gliricoptes Lawrence, 1956
Histiophorus Agassiz, 1846
Myocoptes Claparède, 1869
Sciurocoptes Fain, Munting & Lukoschus, 1969
Trichobius Canestrini, 1896
Trichoecius G.Canestrini, 1899
การจลาจลในลอสแอนเจลิส พ.ศ. 2535

การจลาจลในลอสแอนเจลิส พ.ศ. 2535 หรือ การก่อการกำเริบในลอสแอนเจลิส พ.ศ. 2535 เป็นการก่อความไม่สงบที่เกิดขึ้นในเทศมณฑลลอสแอนเจลิส ระหว่างเดือนเมษายนถึงเดือนพฤษภาคม พ.ศ. 2535 ความไม่สงบเริ่มขึ้นในวันที่ 29 เมษายน เมื่อมีคำพิพากษาให้ตำรวจ 4 นายพ้นผิดจากข้อหากระทำการเกินกว่าเหตุและทำร้ายร่างกายขณะจับกุมรอดนีย์ คิง ชายผิวสีที่ก่อเหตุเมาแล้วขับ การจลาจลดำเนินอยู่ 6 วันก่อนจะจบลงในวันที่ 4 พฤษภาคม มีผู้เสียชีวิตอย่างน้อย 50 คน ทรัพย์สินเสียหายคิดเป็นมูลค่ามากกว่า 1 พันล้านดอลลาร์สหรัฐ
การจลาจลในลอสแอนเจลิสในปี พ.ศ. 2535 เป็นผลพวงมาจากหลายสาเหตุ เดือนมีนาคม พ.ศ. 2534 ความขัดแย้งทางเชื้อชาติระหว่างชาวอเมริกันเชื้อสายแอฟริกากับชาวอเมริกันเชื้อสายเกาหลีเพิ่มสูงขึ้นเมื่อซุน จาดู เจ้าของร้านค้าผู้มีเชื้อสายเกาหลียิงลาตาชา ฮาร์ลินส์ เด็กสาวผิวสีวัย 15 ปีจนเสียชีวิตหลังดูกล่าวหาว่าฮาร์ลินส์พยายามขโมยของในร้าน เดือนพฤศจิกายน พ.ศ. 2534 คณะลูกขุนมีความเห็นให้ดูมีความผิดฐานฆ่าคนตายโดยไม่เจตนา (voluntary manslaughter) มีโทษสูงสุดคือจำคุก 16 ปี แต่จอยซ์ คาร์ลิน ผู้พิพากษาตัดสินให้ดูถูกคุมประพฤติ 5 ปี บำเพ็ญงานสาธารณประโยชน์ 400 ชั่วโมง และปรับ 500 ดอลลาร์สหรัฐ ในเดือนเดียวกับที่ดูก่อเหตุ รอดนีย์ คิงและเพื่อนอีก 2 คนถูกตำรวจจับกุมหลังเมาแล้วขับและพยายามหลบหนีการจับกุม คิงและเพื่อนถูกตำรวจรุมทำร้ายระหว่างการจับกุม ซึ่งมีผู้บันทึกวิดีโอเหตุการณ์ไว้ได้แล้วส่งไปให้สำนักข่าวท้องถิ่นเคทีแอลเอ เดือนเมษายน พ.ศ. 2535 หลังอัยการเขตเทศมณฑลลอสแอนเจลิสตั้งข้อหาตำรวจ 4 นายว่ากระทำการเกินกว่าเหตุและใช้กำลังประทุษร้าย คณะลูกขุนที่ส่วนใหญ่เป็นชาวอเมริกันผิวขาวมีความเห็นให้ตำรวจทั้ง 4 นายไม่มีความผิด หลังตีความเหตุการณ์ในวิดีโอว่าคิงพยายามขัดขืนการจับกุม
หลังประกาศคำพิพากษาในวันที่ 29 เมษายน เกิดการชุมนุมที่หน้ากรมตำรวจลอสแอนเจลิสและชาวผิวสีบางกลุ่มที่โกรธแค้นเริ่มไล่ทำร้ายชาวอเมริกันผิวขาวในลอสแอนเจลิสใต้ ก่อนที่วันต่อมามีการประกาศเคอร์ฟิว และความรุนแรงแผ่ขยายไปเป็นการวางเพลิงและปล้นทรัพย์ในลอสแอนเจลิสกลาง รวมถึงการปะทะกันระหว่างชาวอเมริกันเชื้อสายแอฟริกากับชาวอเมริกันเชื้อสายเกาหลีเมื่อมีผู้ก่อการจลาจลบุกโคเรียทาวน์ วันที่ 1 พฤษภาคม รอดนีย์ คิงเรียกร้องให้มีการยุติการจลาจล มีการเคลื่อนกำลังจากรัฐบาลท้องถิ่นและรัฐบาลกลางรวมกว่า 10,000 นายเข้ามาในเมือง วันที่ 4 ของการจลาจล (2 พฤษภาคม) มีการเพิ่มกำลังเสริมรวมเป็น 13,500 นาย ทำให้ลอสแอนเจลิสกลายเป็นเมืองที่ถูกกองประจำการสหรัฐยึดครองมากที่สุดนับตั้งแต่การจลาจลในวอชิงตัน ดี.ซี. พ.ศ. 2511 การจลาจลจบลงในวันที่ 4 พฤษภาคม เมื่อกองกำลังรัฐบาลควบคุมสถานการณ์ไว้ได้และยกเลิกเคอร์ฟิว แต่ให้คงกำลังไว้จนถึงวันที่ 27 พฤษภาคม
หลังเหตุการณ์สงบ มีผู้เสียชีวิต 63 คน บาดเจ็บ 2,383 คน และถูกจับกุม 12,111 คน อาคารบ้านเรือนถูกเผาทำลายกว่า 3,767 แห่ง กรมตำรวจลอสแอนเจลิสถูกวิพากษ์วิจารณ์ถึงบทบาทในการควบคุมและจัดการสถานการณ์ที่ผิดพลาดจนแดริล เกตส์ ผู้บัญชาการตำรวจประกาศลาออก ด้านคดีรอดนีย์ คิงได้รับการพิจารณาใหม่ในปี พ.ศ. 2536 นำไปสู่การตัดสินโทษตำรวจ 4 นายที่เคยทำร้ายคิง โดย 2 นายได้รับโทษจำคุก 30 เดือนฐานละเมิดสิทธิพลเมือง ส่วนอีก 2 นายถูกไล่ออกจากกรมตำรวจลอสแอนเจลิส ส่วนคิงได้รับเงินชดเชย 3.8 ล้านดอลลาร์สหรัฐ
เออีเอส

| --- | --- |
ขั้น  SubBytes เป็นขั้นหนึ่งในสี่ขั้นที่ใช้เข้ารหัสเออีเอสรอบหนึ่ง
ทั่วไป
ผู้ออกแบบ: วินเซ็นต์ เรเม็น, โจน แดเม็น
เผยแพร่: 1998
แบบอนุพัทธ์ของ: Square
แบบที่เป็นอนุพัทธ์: Anubis, Grand Cru, Kalyna
การรับรอง: AES winner, CRYPTREC, NESSIE, NSA
รายละเอียดของไซเฟอร์
ขนาดกุญแจ: 128, 192 หรือ 256 บิต
ขนาดบล็อก: 128 บิต
โครงสร้าง: Substitution-permutation network
รอบการคำนวณ: 10, 12 หรือ 14 รอบ (ขึ้นอยู่กับขนาดกุญแจ)
การวิเคราะห์รหัสลับที่ได้ผลดีสุดดังที่เปิดเผย
มีวิธีการโจมตีต่าง ๆ ที่คำนวณได้เร็วกว่าการโจมตีด้วยกำลังอย่างเดียว (brute-force attack) แต่จนถึงปี 2013 ก็ยังไม่มีวิธีที่นำไปใช้กับคอมพิวเตอร์ที่มีได้จริง ๆ สำหรับ AES-128 กุญแจสามารถหาได้ด้วยวิธีที่มีความซับซ้อนเชิงคำนวณที่ 2126.1 โดยใช้ biclique attack ถ้าใช้วิธีเดียวกันต่อ AES-192 และ AES-256 ความซับซ้อนจะอยู่ที่ 2189.7 และ 2254.4 ตามลำดับ ส่วน related-key attack สามารถเจาะ AES-192 และ AES-256 โดยมีความซับซ้อนเชิงคำนวณที่ 2176 และ 299.5 ตามลำดับ ไม่ว่าจะโดยเวลาหรือโดยข้อมูล
เออีเอส ซึ่งเป็นตัวย่อของ Advanced Encryption Standard (AES) ที่มีชื่อดั้งเดิมว่า Rijndael (เสียงอ่านภาษาดัตช์: [ˈrɛindaːl] อ่านว่า เรนดาล)
เป็นมาตรฐานการเข้ารหัสลับข้อมูลอิเล็กทรอนิกที่ตั้งขึ้นโดยสถาบันมาตรฐานและเทคโนโลยีแห่งชาติสหรัฐ (NIST) ในปี 2001
เออีเอสเป็นส่วนย่อยของกลุ่มบล็อกไซเฟอร์ (block cipher)
ที่เรียกว่าเรนดาล (Rijndael)
และพัฒนาโดยนักวิทยาการเข้ารหัสลับชาวเบลเยียมสองท่าน คือวินเซ็นต์ เรเม็น (Vincent Rijmen) และโจน แดเม็น (Joan Daemen) ผู้ส่งวิธีการเป็นข้อเสนอ
แก่ NIST เมื่อองค์กรกำลังเลือกไซเฟอร์ (cipher)
เพื่อใช้เป็นเออีเอส
เรนดาลเป็นกลุ่มไซเฟอร์ที่มีกุญแจและบล็อก (block) ขนาดต่าง ๆ
เพื่อใช้เป็นมาตรฐานเออีเอส NIST ได้เลือกสมาชิก 3 หน่วยจากกลุ่มเรนดาล แต่ละอย่างมีขนาดบล็อก 128 บิตโดยมีกุญแจขนาดต่าง ๆ คือ 128, 192 และ 256 บิต
รัฐบาลกลางสหรัฐได้เลือกใช้มาตรฐานนี้ และปัจจุบันก็ใช้กันทั่วโลก
เป็นมาตรฐานแทน Data Encryption Standard (DES)
ซึ่งเผยแพร่ในปี 1977
AES ใช้ขั้นตอนวิธีแบบกุญแจสมมาตร (symmetric-key algorithm) คือ ใช้กุญแจตัวเดียวกันเพื่อทั้งเข้ารหัสและถอดรหัสข้อมูล
ในสหรัฐ NIST ได้ประกาศเออีเอสเป็นมาตรฐานประมวลข้อมูลรัฐบาลกลางสหรัฐ (FIPS 197) เมื่อปลายปี 2001
นี่ทำตามหลังกระบวนการวางมาตรฐาน 
ซึ่งมีแบบที่เข้าแข่งขันกัน 15 แบบ เมื่อประเมินแล้วไซเฟอร์เรนดาลจึงได้เลือกว่าเหมาะสมที่สุด
เออีเอสจึงกลายเป็นมาตรฐานรัฐบาลกลางสหรัฐเมื่อกลางปี 2002 หลังจากได้รับอนุมัติจากเลขาธิการกระทรวงพาณิชย์สหรัฐ
เออีเอสได้รวมเข้ามาตรฐานขององค์การระหว่างประเทศว่าด้วยการมาตรฐาน (ISO) และ International Electrotechnical Commission (IEC) คือ ISO/IEC 18033-3 standard
เออีเอสมีใช้ในคลัง/โปรแกรมเข้ารหัสสำเร็จหลายอย่าง เป็นไซเฟอร์ที่สาธารณชนเข้าถึงได้เดียวที่สำนักงานความมั่นคงแห่งชาติสหรัฐ (NSA) อนุมัติให้ใช้เข้ารหัสข้อมูลราชการลับระดับ "top secret" โดยต้องใช้มอดูลเข้ารหัสที่องค์กรได้อนุมัติ
มาตรฐาน

เออีเอสได้กำหนดในมาตรฐานต่าง ๆ ดังต่อไปนี้
FIPS PUB 197: Advanced Encryption Standard (AES)
ISO/IEC 18033-3: Block ciphers
ไซเฟอร์

เออีเอสใช้หลักที่เรียกว่า substitution-permutation network (เครือข่ายการแทนที่-การเรียงสับเปลี่ยน) ซึ่งมีประสิทธิภาพดีเมื่อทำให้เกิดผลทั้งในซอฟต์แวร์และฮาร์ดแวร์ ไม่เหมือนกับมาตรฐานก่อนคือ DES เออีเอสไม่ได้ใช้เครือข่ายฟายสเติล (Feistel network)
เออีเอสเป็นรูปแปรของเรนดาลแต่มีขนาดบล็อกตายตัวที่ 128 บิต และขนาดกุญแจที่ 128, 192 หรือ 256 บิต
เทียบกับเรนดาลที่กำหนดขนาดบล็อกและขนาดกุญแจที่เป็นพหุคูณ 32 บิตใด ๆ ก็ได้โดยน้อยสุดที่ 128 บิตและมากสุดที่ 256 บิต
เออีเอสคำนวณโดยใช้แถวลำดับขนาด 4 × 4 เก็บต่อกันในความจำเรียงอันดับตามสดมภ์ (column-major order) เป็นหน่วยที่เรียกว่า "สเตต" (state)
การคำนวณเออีเอสโดยมากจะทำในฟิลด์จำกัด (finite field)
ยกตัวอย่างเช่น ถ้ามีไบต์ 16 ไบต์ คือ  b_{0},b_{1},...,b_{15} ก็สามารถแสดงเป็นแถวลำดับสองมิติ คือ
ขนาดกุญแจที่ใช้ในไซเฟอร์เออีเอสจะระบุจำนวนรอบการแปลง (transformation round) ที่เปลี่ยนอินพุตซึ่งเรียกว่า ข้อความธรรมดา (plaintext) เป็นเอาต์พุตสุดท้ายซึ่งเรียกว่า ข้อความไซเฟอร์ (ciphertext)
จำนวนรอบที่ต้องคำนวณ คือ
10 รอบสำหรับกุญแจขนาด 128 บิต
12 รอบสำหรับกุญแจขนาด 192 บิต
14 รอบสำหรับกุญแจขนาด 256 บิต
แต่ละรอบจะมีขั้นประมวลผลหลายขั้น รวมทั้งขั้นที่ต้องอาศัยกุญแจการเข้ารหัส
การถอดรหัสจะใช้รอบกลับกันเพื่อเปลี่ยนข้อความไซเฟอร์กลับไปเป็นข้อความธรรมดาดั้งเดิมด้วยกุญแจเดียวกัน
ไซเฟอร์ > ขั้นตอนวิธีคร่าว ๆ

KeyExpansion (การขยายจำนวนกุญแจ) —กุญแจที่ใช้ในแต่ละรอบจะทำจากกุญแจสมมาตรด้วยขั้นตอนวิธี Rijndael key schedule เออีเอสต้องใช้บล็อกกุญแจขนาด 128 บิตหนึ่งบล็อกต่างหาก (round key block - บล็อกกุญแจรอบ) สำหรับการคำนวณแต่ละรอบ บวกเพิ่มอีกหนึ่งตัว
การบวกกุญแจรอบ เบื้องต้น
AddRoundKey—ไบต์แต่ละไบต์ของสเตตจะรวมเข้ากับบล็อกหนึ่งของกุญแจรอบด้วย bitwise xor
ทำดังนี้ 9, 11 หรือ 13 รอบ
SubBytes (แทนที่ไบต์)—ขั้นการแทนที่แบบไม่เชิงเส้น (non-linear)—ไบต์แต่ละไบต์จะแทนที่ด้วยไบต์อีกไบต์หนึ่งตามตารางค้นหา คือ Rijndael S-box
ShiftRows (เลื่อนแถว) —ขั้นการย้ายสดมภ์—แถวสุดท้าย 3 แถวของสเตตจะเลื่อนหมุนเป็นจำนวนหนึ่ง
MixColumns (ผสมสดมภ์) —เป็นปฏิบัติการผสมเชิงเส้น ซึ่งดำเนินการต่อสดมภ์ของสเตต เป็นการรวมไบต์ 4 ไบต์ของสดมภ์แต่ละสดมภ์
AddRoundKey
รอบสุดท้าย (จึงรวมเป็น 10, 12 หรือ 14 รอบทั้งหมด)
SubBytes
ShiftRows
AddRoundKey
ไซเฟอร์ > ขั้น  SubBytes

ในขั้น  SubBytes ไบต์แต่ละไบต์ คือ  a_{i,j} ของสเตตจะแทนที่ด้วย  SubByte  S(a_{i,j}) โดยใช้ตารางค้นหา คือ substitution box (S-box)
แบบ 8 บิต
ปฏิบัติการนี้ทำให้ได้ความไม่เป็นเชิงเส้น (non-linearity) ในไซเฟอร์
S-box ที่ใช้ได้มาจากตัวผกผันการคูณของฟิลด์จำกัด (28) ซึ่งรู้ว่ามีคุณสมบัติไม่ใช่เชิงเส้น (non-linearity) ที่ดี 
เพื่อหลีกเลี่ยงการโจมตีอาศัยคุณสมบัติพีชคณิตที่ง่าย ๆ S-box สร้างโดยรวมฟังก์ชันผกผัน (inverse function) กับการแปลงสัมพรรคที่หาตัวผกผันได้ (invertible affine transformation)
S-box ยังเลือกไม่ให้มีจุดตรึง (ดังนั้นจึงเป็น derangement) 
คือ  S(a_{i,j})\neq a_{i,j} และไม่ให้มีจุดตรึงตรงกันข้าม คือ  S(a_{i,j})\oplus a_{i,j}\neq {\text{FF}}_{16}
เมื่อถอดรหัส ขั้น  InvSubBytes (ซึ่งเป็นฟังก์ชันผกผันของ  SubBytes) จะต้องหาค่าผกผันของการแปลงสัมพรรคก่อนแล้วจึงหาตัวผกผันการคูณ
ไซเฟอร์ > ขั้น  ShiftRows

ขั้น  ShiftRows ปฏิบัติการต่อแถวของสเตต
คือเลื่อนหมุนไบต์แต่ละไบต์ของแถวไปช่วงระยะหนึ่ง 
โดยแถวแรกจะไม่เลื่อน
แถวสองเลื่อนหมุนไปทางซ้ายหนึ่งช่อง
โดยนัยเดียวกัน แถวสามและแถวสี่จะเลื่อนหมุนไป 2 และ 3 ช่องตามลำดับ
ด้วยวิธีนี้ สดมภ์แต่ละสดมภ์ของสเตตที่เป็นเอาต์พุตของขั้น  ShiftRows จะประกอบด้วยไบต์จากสดมภ์ทุกสดมภ์ของสเตตที่เป็นอินพุต
ขั้นนี้สำคัญเพราะเลี่ยงไม่ให้สดมภ์แต่ละสดมภ์เข้ารหัสลับอย่างเป็นอิสระจากกันและกัน ไม่งั้นแล้วเออีเอสก็จะเสื่อมเป็นบล็อกไซเฟอร์ 4 บล็อกที่เป็นอิสระจากกันและกัน
ไซเฟอร์ > ขั้น  MixColumns

ในขั้น  MixColumns ไบต์สี่ไบต์จากสดมภ์แต่ละสดมภ์จะนำมารวมกันโดยใช้การแปลงเชิงเส้นที่หาตัวผกผันได้ (invertible linear transformation) 
ฟังก์ชัน  MixColumns รับไบต์สี่ไบต์เป็นอินพุต และออกไบต์สี่ไบต์เป็นเอาต์พุต โดยไบต์อินพุตแต่ละไบต์จะมีผลต่อไบต์เอาต์พุตทั้งหมด
เมื่อรวมกับขั้น  ShiftRows ขั้น  MixColumns นี้ให้คุณสมบัติความแพร่ (diffusion)
ต่อไซเฟอร์
ในปฏิบัติการนี้ สดมภ์แต่ละสดมภ์จะแปลงด้วยเมทริกซ์ เป็นการคูณเมทริกซ์มีค่าตายตัวกับสดมภ์โดยได้ผลเป็นค่าสดมภ์ใหม่ในสเตต
การ "คูณ" เมทริกซ์ประกอบด้วยการคูณและการบวกช่องในเมทริกซ์ การบวกใช้ปฏิบัติการ XOR ส่วนการคูณเป็นปฏิบัติการที่ซับซ้อน บทความนี้ไม่กล่าวถึงรายละเอียด
ไซเฟอร์ > ขั้น  AddRoundKey

ในขั้น  AddRoundKey กุญแจย่อย (subkey) จะรวมเข้ากับสเตต
ในแต่ละรอบ กุญแจย่อยจะทำมาจากกุญแจหลักด้วยขั้นตอนวิธี Rijndael key schedule
กุญแจย่อยแต่ละตัวมีขนาดเท่ากับสเตต
ไบต์แต่ละไบต์ของสเตตจะรวมเข้ากับไบต์ของกุญแจย่อยที่ตรงกันด้วย bitwise XOR
ไซเฟอร์ > การเร่งความเร็ว

ในระบบที่ใช้คำ (word) มีขนาด 32 บิตหรือยาวกว่า สามารถเร่งปฏิบัติการของไซเฟอร์นี้ด้วยการรวมขั้นตอน  SubBytes และ  ShiftRows กับ  MixColumns โดยแปลงให้เป็นการค้นหาในตารางตามลำดับ
ซึ่งใช้ตารางเก็บค่า 32 บิต มีรายการ 256 รายการ ทั้งหมด 4 ตาราง รวมใช้ที่ 4096 ไบต์
การคำนวณรอบหนึ่งจึงสามารถทำด้วยการค้นหาตาราง 16 ครั้ง และปฏิบัติการ XOR แบบ 32 บิต 12 ครั้ง ตามด้วยปฏิบัติการ XOR แบบ 32 บิต 4 ครั้งในขั้น  AddRoundKey
อีกอย่างหนึ่ง การค้นหาตารางสามารถทำกับตารางเก็บค่า 32 บิตมีรายการ 256 รายการตารางเดียว (รวมใช้ที่ 1024 ไบต์) ตามด้วยการหมุนเป็นวง (circular rotation)
อนึ่ง ถ้าใช้วิธีทำเป็นไบต์ ก็จะสามารถรวมขั้น  SubBytes,  ShiftRows และ  MixColumns เป็นปฏิบัติการเดียวต่อรอบ
ความปลอดภัย

จนถึงเดือนพฤษภาคม 2009 มีแต่การโจมตีแบบ side-channel attack
เท่านั้นที่สามารถเจาะเออีเอสซึ่งเข้ารหัสแบบสมบูรณ์อย่างได้ผล โดยทำได้กับการทำให้เกิดผลเฉพาะบางอย่างเท่านั้น
สำนักงานความมั่นคงแห่งชาติสหรัฐ (NSA) ได้ทบทวนไซเฟอร์ที่เข้าแข่งขันทั้งหมดรวมทั้งเรนดาล และเบื้องต้นได้ระบุว่า ทั้งหมดปลอดภัยพอเข้ารหัสลับข้อมูลที่ไม่ใช่ราชการลับของรัฐบาลกลางสหรัฐ
ต่อมาในเดือนมิถุนายน 2003 รัฐบาลกลางสหรัฐได้ประกาศว่า จะใช้เออีเอสป้องกันราชการลับ โดยระบุว่า
แบบและความเข้มแข็งของขั้นตอนวิธีเออีเอสโดยใช้กุญแจทุกขนาด (คือ 128, 192 และ 256 บิต) เพียงพอป้องกันราชการลับจนถึงระดับ SECRET
ส่วนข้อมูลระดับ TOP SECRET ต้องใช้ขนาดกุญแจ 192 หรือ 256 (บิต)
การทำเออีเอสให้เกิดผลในผลิตภัณฑ์ที่มุ่งป้องกันระบบหรือข้อมูลเกี่ยวกับความมั่นคงแห่งชาติต้องได้การทบทวนและการรับรองจากสำนักงานความมั่นคงแห่งชาติ (NSA) ก่อนจัดหามาใช้
เออีเอสตามมาตรฐานต้องคำนวณเข้ารหัส 10 รอบสำหรับกุญแจขนาด 128 บิต, 12 รอบสำหรับกุญแจ 192 บิต และ 14 รอบสำหรับกุญแจ 256 บิต
จนถึงปี 2006 วิธีการโจมตีทางทฤษฎีซึ่งจัดว่าดีที่สุดและตีพิมพ์เป็นผลงาน ใช้โจมตีเออีเอสที่มีกุญแจ 128 บิตและคำนวณเข้ารหัส 7 รอบ, กุญแจ 192 บิตที่คำนวณ 8 รอบ และกุญแจ 256 บิตที่คำนวณ 9 รอบ
ความปลอดภัย > Side-channel attack

side-channel attack เป็นการโจมตีไซเฟอร์แบบไม่ได้ทำต่อกล่องดำ ดังนั้น ไซเฟอร์ต่าง ๆ จึงไม่ได้ออกแบบต่อต้านการโจมตีเช่นนี้โดยตรง แต่ก็มีผลทางการปฏิบัติ
คือ มันโจมตีการทำให้เกิดผลของไซเฟอร์ที่ฮาร์ดแวร์หรือซอฟต์แวร์มีข้อมูลรั่วไหลอย่างไม่ได้ตั้งใจ
มีการโจมตีเช่นนี้หลายอย่างที่รู้สำหรับเออีเอส
ในกลางปี 2005 นักวิทยาการเข้ารหัสลับชาวเยอรมัน-อเมริกันประกาศการโจมตีอาศัยเวลาของแคช (cache-timing attack) ที่เขาใช้เจาะทำลายเซิร์ฟเวอร์ซึ่งทำตามสั่ง (custom server) และใช้การเข้ารหัสลับเออีอัสด้วยคลัง OpenSSL
โดยต้องใช้ข้อความธรรมดา 200 ล้านข้อความ
และเซิฟเวอร์ได้ตั้งให้รั่วข้อมูลเกี่ยวกับเวลาให้มากสุดเท่าที่จะเป็นไปได้ (คือ มันรายงานจำนวนไซเคิลที่ต้องใช้เพื่อเข้ารหัส)
นักวิชาการผู้นี้ชี้ว่า "การลดความแม่นยำของตราเวลาเซิร์ฟเวอร์ หรือการกำจัดมันจากคำตอบสนองของเซิฟเวอร์ ไม่สามารถระงับการโจมตีได้ เพราะระบบลูกข่ายเพียงต้องจับเวลาไปกลับ (round-trip timing) ที่กำหนดด้วยนาฬิกาตนเอง แล้วชดเชยข้อมูลรบกวนที่มีเพิ่มขึ้นโดยสร้างค่าเฉลี่ยของตัวอย่างเป็นจำนวนเพิ่มขึ้น"
ในปลายปี 2005 นักวิทยาการเข้ารหัสลับสามท่านตีพิมพ์เอกสารแสดงการโจมตีอาศัยเวลาของแคชต่อการทำเออีเอสให้เกิดผลที่พบใน OpenSSL และฟังกชันเข้ารหัสลับส่วนดิสก์ของลินุกซ์ คือ dm-crypt
การโจมตีหนึ่งสามารถได้กุญแจเออีเอสหลังจากเพียงแค่การเข้ารหัสลับเพียง 800 ครั้งโดยใช้เวลาเพียงแค่ 65 มิลลิวินาที
แต่ผู้โจมตีก็จำเป็นต้องดำเนินงานโปรแกรมในระบบหรือแพล็ตฟอร์มที่เข้ารหัสเออีเอสได้
ในปลายปี 2009 มีการตีพิมพ์การโจมตีต่อการทำให้เกิดผลบนฮาร์ดแวร์โดยใช้การวิเคราะห์ความผิดพร่องต่าง (differential fault analysis)
ซึ่งทำให้สามารถกู้คืนกุญแจด้วยความซับซ้อน 232
ในปลายปี 2010 นักวิชาการได้ตีพิมพ์เอกสารอธิบายวิธีการที่ทำได้เกือบในเวลาจริงเพื่อกู้คืนกุญแจลับจาก AES-128 โดยไม่จำเป็นต้องได้ข้อความธรรมดาหรือข้อความไซเฟอร์
เป็นการโจมตีที่ใช้ได้กับการทำเออีเอส-128 ให้เกิดผลที่ใช้ compression table เช่น OpenSSL
การโจมตีนี้ก็จำเป็นต้องดำเนินการโปรแกรมที่ไม่เป็นเอกสิทธิบนระบบที่เข้ารหัสลับเหมือนกัน ซึ่งอาจทำได้ด้วยมัลแวร์อันง่ายกว่าการเข้าถึงบัญชีผู้ดูแลระบบ (root account) มาก
ในต้นปี 2016 นักวิชาการได้แสดง side-channel attack ที่มีประสิทธิภาพมากต่อการทำเออีเอสให้เกิดผลซึ่งสามารถกู้คืนกุญแจ 128 บิตทั้งหมดอาศัยเพียงแค่ข้อความธรรมดา/ข้อความไซเฟอร์เพียงแค่ 6-7 บล็อก นี่ดีขึ้นอย่างมากเทียบกับงานก่อน ๆ ที่ต้องอาศัยการเข้ารหัสลับระหว่าง 100-1,000,000 ครั้ง 
แต่ก็ต้องสามารถดำเนินการโปรแกรมในระดับผู้ใช้เหมือนกันโดยดำเนินการขั้นตอนวิธีเก็บกุญแจเพียงไม่ถึงนาที
อย่างไรก็ดี ซีพียูปัจจุบันจำนวนมากมีชุดคำสั่งเออีเอสในฮาร์ดแวร์ (เช่น AES-NI) ซึ่งช่วยป้องกัน side-channel attack ที่อาศัยเวลาเช่นตามที่ว่า
การตรวจรับรองของ NIST/CSEC

สถาบันมาตรฐานและเทคโนโลยีแห่งชาติสหรัฐ (NIST) ร่วมกับสถาบันความปลอดภัยการสื่อสาร (CSE) ของรัฐบาลกลางแคนาดาดำเนินการโปรแกรม Cryptographic Module Validation Program (CMVP) ซึ่งตรวจรับรองมอดูลการเข้ารหัสลับ (cryptographic modules) 
ข้อมูลราชการรัฐบาลกลางสหรัฐที่อ่อนไหวแต่ไม่จัดว่าลับต้องเข้ารหัสลับด้วยมอดูลการเข้ารหัสลับที่ได้การตรวจรับรองตาม FIPS 140-2 (มาตรฐานการประมวลข้อมูลของรัฐบาลกลางสหรัฐ) ซึ่ง NIST เป็นผู้กำหนด
คือ "ผลิตภัณฑ์การเข้ารหัสลับเพื่อป้องกันข้อมูลลับจะต้องรับรองโดยสำนักงานความมั่นคงแห่งชาติ (NSA) และผลิตภัณฑ์การเข้ารหัสลับที่หมายป้องกันข้อมูลที่อ่อนไหวจะต้องรับรองตาม FIPS 140-2 ของ NIST"
รัฐบาลแคนาดายังแนะนำให้กระทรวงต่าง ๆ ของแคนาดาใช้มอดูลเข้ารหัสลับที่ได้ตรวจรับรองตาม FIPS 140 สำหรับข้อมูลที่ไม่จัดว่าลับ (unclassified)
แม้ FIPS 197 จะเป็นเอกสารที่เจาะจงขั้นตอนวิธีเออีเอสโดยเฉพาะ ผู้ขายสินค้ามักจะขอให้ CMVP ตรวจรับรองขั้นตอนวิธีหลายอย่างพร้อมกัน ๆ (เช่น Triple DES หรือ SHA1) ภายใต้ระเบียบของ FIPS 140
ดังนั้น จึงไม่ค่อยมีมอดูลเข้ารหัสลับที่ตรวจรับรองโดยเฉพาะเพียงของ FIPS 197 และองค์กร NIST เองก็ไม่ได้ระบุมอดูลที่ผ่านการตรวจรับรองแบบ FIPS 197 ในรายการเฉพาะตนเองบนเว็บไซต์ขององค์กร
โดยทั่วไป มอดูลที่ผ่านการตรวจรับรองแบบ FIPS 197 จะระบุด้วยสัญกรณ์ "FIPS approved: AES" พร้อมกับหมายเลขรับรองภายในรายการมอดูลที่ผ่านการตรวจรับรองแบบ FIPS 140
ส่วนโปรแกรม Cryptographic Algorithm Validation Program (CAVP) ของ NIST เช่นกัน
อนุญาตให้องค์กรอื่น ๆ ตรวจความถูกต้องของการทำขั้นตอนวิธีเออีเอสให้เกิดผลโดยมีค่าใช้จ่ายน้อยกว่า[ต้องการอ้างอิง]
มอดูลที่ได้ตรวจรับรองสำเร็จก็จะปรากฏเป็นรายการในเว็บเพจของ NIST เช่นกัน
การทดสอบตามที่ว่าต้องทำก่อนจะตรวจรับรองตามระเบียบ FIPS 140-2 ที่จะว่าต่อไป
เพราะการรับรองของ CAVP ไม่ได้บ่งว่ามอดูลได้ทำขั้นตอนวิธีให้เกิดผลอย่างปลอดภัย
ดังนั้น มอดูลที่ยังไม่ผ่านการตรวจรับรองแบบ FIPS 140-2 หรือการอนุมัติโดยเฉพาะจาก NSA จึงไม่จัดว่าปลอดภัยเพื่อใช้ป้องกันข้อมูลราชการของรัฐบาลกลางสหรัฐ
การได้การรับรองตาม FIPS 140-2 ทำได้ยากทั้งโดยเทคนิกและโดยค่าใช้จ่าย
เพราะมีชุดการทดสอบมาตรฐานและมีการทบทวนรหัสคำสั่งที่ต้องผ่านภายในไม่กี่อาทิตย์
ค่าใช้จ่ายเพื่อทดสอบในแล็บที่อนุมัติอาจสูงมาก (เช่น มากกว่า 30,000 เหรียญสหรัฐ หรือประมาณ 9 แสนบาท)
ซึ่งยังไม่รวมเวลาที่ต้องใช้เขียนและตรวจสอบมอดูล ทำเอกสาร และเตรียมมอดูลเพื่อตรวจรับรอง
หลังจากได้การรับรองแล้ว ยังต้องกลับทำอีกถ้ามอดูลเปลี่ยน
ซึ่งอาจจะเป็นแค่การอัปเดตเอกสารง่าย ๆ เมื่อการเข้ารหัสลับไม่ได้เปลี่ยนไป หรืออาจจะต้องตรวจสอบใหม่ถ้าการเปลี่ยนแปลงมีผลต่อการเข้ารหัสลับ
เวกเตอร์การทดสอบ

เวกเตอร์การทดสอบเป็นชุดข้อความไซเฟอร์บวกกับข้อความธรรมดาและกุญแจเข้ารหัส
NIST เผยแพร่เวกเตอร์การทดสอบเป็นตัวชุดอิงที่เรียกว่า AES Known Answer Test (KAT) Vectors
ความเร็ว

การทำได้เร็วในเครื่องที่มีแรมน้อยเป็นเกณฑ์ในการเลือกไซเฟอร์เพื่อเป็นเออีเอส
ซึ่งทำงานได้ดีในฮาร์ดแวร์หลายอย่างมากมาย เริ่มตั้งแต่สมาร์ตการ์ดขนาด 8 บิตไปจนถึงคอมพิวเตอร์กำลังแรงสูง
ในเครื่องเพนเทียมโปร การเข้ารหัสลับเออีเอสต้องใช้รอบซีพียู 18 รอบ (ไซเคิล) ต่อไบต์
ซึ่งเสมอกับปริมาณงาน (throughput) ประมาณ 11 เมกะบิตต่อวินาทีสำหรับซีพียู 200 เมกะเฮิรตซ์
สำหรับซีพียู Pentium M 1.7 กิกะเฮิรตซ์ ปริมาณงานอยู่ที่ 60 เมกะบิตต่อวินาที
สำหรับซีพียูอินเทล Core i3/i5/i7 และเอเอ็มดี Ryzen รุ่นที่สนับสนุนชุดคำสั่งเออีเอส (AES-NI instruction set) ปริมาณงานอาจเป็นหลายจิกะบิตต่อวินาที (มีแม้ที่มากกว่า 10 จิกะบิตต่อวินาที)
การทำให้เกิดผล

มีการทำเออีเอสให้เกิดผลในรูปแบบต่าง ๆ มากมายรวมทั้งคลังโปรแกรม โปรแกรมประยุกต์ต่าง ๆ และในฮาร์ดแวร์เอง
C/ASM,
C++,
C#/.NET,
Go,
จาวา,
ไพทอน,
จาวาสคริปต์
LabVIEW
โปรแกรมอัดไฟล์ (เช่น 7z, PKZIP, RAR, WinZip)
โปรแกรมเข้ารหัสลับไฟล์ (เช่น Gpg4win, Ncrypt)
ระบบไฟล์เข้ารหัสลับ (เช่น NTFS)
โปรแกรมเข้ารหัสลับดิสก์หรือส่วนดิสก์ (เช่น BitLocker, VeraCrypt)
การสื่อสารอย่างปลอดภัยภายในเครือข่ายแลน (เช่น 802.11i, ITU-T G.hn)
ซีพียูอินเทลและเอเอ็มดีที่สนับสนุนชุดคำสั่งเออีเอส (AES-NI)
เมนเฟรมไอบีเอ็ม zSeries
ซีพียู SPARC S3 ที่สนับสนุนชุดคำสั่งเออีเอส (AES-NI)
ข้อมูลเพิ่มเติม: ชุดคำสั่งเครื่องเออีเอส
แหล่งข้อมูลอื่น

"256bit key — 128bit block — AES". Cryptography — 256 bit Ciphers: Reference source code and submissions to international cryptographic designs contests. EmbeddedSW.
"Advanced Encryption Standard (AES)" (PDF). Federal Information Processing Standards. 2001-11-26. doi:10.6028/NIST.FIPS.197. 197.
AES algorithm archive information - (old, unmaintained)
"Part 3: Block ciphers" (PDF). Information technology — Security techniques — Encryption algorithms (2nd ed.). ISO. 2010-12-15. ISO/IEC 18033-3:2010(E). คลังข้อมูลเก่าเก็บจากแหล่งเดิม (PDF)เมื่อ 2022-10-09. สืบค้นเมื่อ 2019-07-01.
Animation of Rijndael - AES deeply explained and animated using Flash (by Enrique Zabala / University ORT / Montevideo / Uruguay). This animation (in English, Spanish, and German) is also part of CrypTool 1 (menu Indiv. Procedures -> Visualization of Algorithms -> AES).
ในขั้น  SubBytes ไบต์แต่ละไบต์ของสเตตจะแทนด้วยเลขในตารางค้นหาแบบ 8 บิต คือ S 
ดังนั้น bij = S(aij)
ในขั้น  ShiftRows ไบต์จากแต่ละแถวของสเตตจะเลื่อนหมุนไปทางซ้าย
จำนวนที่เลื่อนจะต่างกันในแต่ละแถว
ในขั้น  MixColumns สดมภ์แต่ละสดมภ์ของสเตตจะคูณด้วยพหุนามตายตัว คือ  c(x)
ในขั้น  AddRoundKey ไบต์แต่ละไบต์ของสเตตจะรวมเข้ากับไบต์ของกุญแจรอบย่อย (round subkey) ด้วยปฏิบัติการ XOR (⊕)
Oceanithyris

| Oceanithyris |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Brachiopoda Brachiopoda
ชั้น:: Rhynchonellata Rhynchonellata
อันดับ:: Terebratulida Terebratulida
วงศ์:: Dyscoliidae Dyscoliidae Bitner & Zezina, 2013
สกุล:: Oceanithyris Oceanithyris Bitner & Zezina, 2013
สปีชีส์:: Oceanithyris juveniformis
ชื่อทวินาม
Oceanithyris juveniformis Bitner & Zezina, 2013

Oceanithyris เป็นสกุลของแบรคิโอพอดที่อยู่ในวงศ์ Dyscoliidae มีเพียงสปีชีส์เดียวคือ Oceanithyris juveniformis.
สปีชีส์นี้พบในมหาสมุทรแปซิฟิกตะวันออกเฉียงเหนือ
Ocneropsis

| Ocneropsis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Orthoptera Orthoptera
อันดับย่อย:: ตั๊กแตน Caelifera
วงศ์:: Pamphagidae Pamphagidae
สกุล:: Ocneropsis Ocneropsis Uvarov, 1942
สปีชีส์:: Ocneropsis
ชื่อทวินาม
Ocneropsis Uvarov, 1942

Ocneropsis เป็นสกุลของตั๊กแตนที่อยู่ในวงศ์ Pamphagidae
ชนิดของสกุลนี้พบในตะวันออกกลาง
สปีชีส์:
Ocneropsis bethlehemita (Bolívar, 1893)
Oceanapia

| Oceanapia |
| --- | --- |

Oceanapia sagittaria

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Porifera Porifera
ชั้น:: Demospongiae Demospongiae
อันดับ:: Haplosclerida Haplosclerida
วงศ์:: Phloeodictyidae Phloeodictyidae
สกุล:: Oceanapia Oceanapia Norman, 1869
สปีชีส์:: Oceanapia
ชื่อทวินาม
Oceanapia Norman, 1869

Oceanapia เป็นสกุลของฟองน้ำที่อยู่ในวงศ์ Phloeodictyidae.
สกุลมีการกระจายทั่วโลก
สปีชีส์ในสกุล ได้แก่:
Oceanapia aberrans (Dendy, 1924)
Oceanapia abrolhosensis (Dendy & Frederick, 1924)
Oceanapia aerea (Topsent, 1904)
Inverted repeat

inverted repeat (IR) เป็นลำดับนิวคลีโอไทด์ที่ภายหลังตามมาด้วยลำดับ reverse complement ของมัน
ลำดับนิวคลีโอไทด์ที่ขั้นในระหว่างอาจยาวแค่ไหนก็ได้หรือแม้แต่ไม่มีเลย 
ยกตัวอย่างเช่น 5'---TTACGnnnnnnCGTAA---3' เป็น inverted repeat
ดูเพิ่ม

Direct repeat
Tandem repeat
เชิงอรรถและอ้างอิง

↑  Ussery, David W.; Wassenaar, Trudy; Borini, Stefano (2008-12-22). "Word Frequencies, Repeats, and Repeat-related Structures in Bacterial Genomes". Computing for Comparative Microbial Genomics: Bioinformatics for Microbiologists. Computational Biology. Vol. 8 (1 ed.). Springer. pp. 133–144. ISBN 978-1-84800-254-8.
แหล่งข้อมูลอื่น

Inverted Repeat Sequence ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Ochthodium

| Ochthodium |
| --- | --- |

PikiWiki Israel 7815 Fields of Bethlehem of Galilee

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับผักกาด Brassicales
วงศ์:: วงศ์ผักกาด Brassicaceae
สกุล:: Ochthodium Ochthodium DC.
สปีชีส์:: Ochthodium
ชื่อทวินาม
Ochthodium DC.

Ochthodium เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ ทะเลเมดิเตอร์เรเนียนตะวันออก
สปีชีส์ในสกุล ได้แก่:
Ochthodium aegyptiacum (L.) DC.
Ocnophila

| Ocnophila |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Phasmatodea Phasmatodea
วงศ์:: Diapheromeridae Diapheromeridae
สกุล:: Ocnophila Ocnophila Brunner von Wattenwyl, 1907
สปีชีส์:: Ocnophila
ชื่อทวินาม
Ocnophila Brunner von Wattenwyl, 1907

Ocnophila เป็นสกุลของแมลงที่อยู่ในวงศ์ Diapheromeridae
ชนิดของสกุลนี้พบในอเมริกากลาง
สปีชีส์:
Ocnophila acanthonota Günther, 1930
Ocnophila aculeata Brunner von Wattenwyl, 1907
Ocnophila armata Brunner von Wattenwyl, 1907
Ochodaeus

| Ochodaeus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: อันดับด้วง Coleoptera
วงศ์:: Ochodaeidae Ochodaeidae
สกุล:: Ochodaeus Ochodaeus Dejean, 1821
สปีชีส์:: Ochodaeus
ชื่อทวินาม
Ochodaeus Dejean, 1821

Ochodaeus เป็นสกุลของอันดับด้วงที่อยู่ในวงศ์ Ochodaeidae
ชนิดของสกุลนี้พบในยุโรปแอฟริกาและอเมริกาเหนือ
สปีชีส์:
Ochodaeus adsequa Kolbe, 1907
Ochodaeus alius Scholtz & Evans, 1987
Ochodaeus asahinai Kurosawa, 1968